# Udvikling af spørgeguide

**HUSK DE SYV TIPS TIL DET GODE INTERVIEW, NÅR DU UDFYLDER SPØRGEGUIDEN**

**HUSK: Tag med fordel billede af brugeren og hvad der ellers er relevant at have billeder af fra omgivelserne.**

| **Skabelon til spørgeguide** | |
| --- | --- |
| **Introduktion** | Start med at sætte scenen for interviewet og skab en god stemning. Introducer herefter det overordnede formål med interviewet (uden at gå for meget i detaljer), hvordan resultaterne skal bruges og med hvilket formål.  [Formulér tekst her]  Ramme for interview: Forklar at I ikke er på udkig efter et bestemt svar, men er interesseret i at undersøge, hvad brugerens perspektiv og oplevelser er. Der er derfor ikke nogen forkerte svar. Fortæl hvor lang tid I regner med, at samtalen kommer til at tage (fx en time). Husk at bede om lov til at optage interviewet og tage billeder. Uddyb evt. forhold om anonymisering.  [Formulér tekst her] |
| **Grundlæggende oplysninger** | Læg ud med at få de grundlæggende oplysninger om jeres bruger på plads, hvis I ikke allerede har informationen:   * **Navn:** * **Alder:** * **Stilling/Position:** * **XXX:**   Brug de første minutter af interviewet på at forstå, hvem deltageren er i bred forstand. Stil åbne spørgsmål, der giver jer en forståelse af hvem brugeren er ud over, hvad der er relevant for jeres studie. Formålet er at sætte snakken i gang på en uformel måde og få brugeren til at føle sig godt tilpas.  [Formulér spørgsmål herunder] |
| **TEMA 1: [indsæt overskrift på tema]** | Bredt tema, hvor I skal have brugeren til at beskrive handlinger og konkrete oplevelser. Tænk, at I gennem de spørgsmål I stiller tidligt i interviewet bygger viden op, som I kan spørge nærmere ind til senere. Læg op til at brugeren beskriver sin adfærd/brug og sin hverdag ud fra jeres problemstilling. Undgå spørgsmål, der lægger op til for meget fortolkning.  [Formulér spørgsmål herunder] |
| **TEMA 2: [indsæt overskrift på tema]** | Mere specifikt tema, hvor I stiller spørgsmål, der lægger mere op til at brugeren tolker på sine oplevelser og deler sine refleksioner med jer.  [Formulér spørgsmål herunder] |
| **TEMA XX: [indsæt overskrift på tema]** | I er nu henne mod slutningen af interviewet og kan godt åbne op for at spørge ind til holdninger til jeres problemstilling, frem for handlinger. Men husk først at gøre dette til sidst, da det kan farve samtalen videre frem.  [Formulér spørgsmål herunder] |
| **Afslutning på interview** | Afslut med at spørge om der er emner som jeres bruger gerne vil uddybe yderligere, eller noget de gerne vil kommentere på. Spørg hvordan det var at blive interviewet. Efter-refleksioner kan ofte give nogle nye input som I ikke selv havde tænkt på. Sørg herefter for at sige ordentlig tak for brugerens tid. |